CELEX: 32010R0153
Language: sk
Date: 2010-02-23 00:00:00
Title: Nariadenie Komisie (EÚ) č. 153/2010 z  23. februára 2010 o zatriedení určitého tovaru do kombinovanej nomenklatúry

25.2.2010   
            
            
               SK
            
            
               Úradný vestník Európskej únie
            
            
               L 48/5
            
         NARIADENIE KOMISIE (EÚ) č. 153/2010
   z 23. februára 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. februára 2010
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok má podobu tzv. trojrozmernej knihy obsahujúcej tlačené strany z lepenky, pričom na dvoch stranách sa nachádza krátky text súvisiaci s hrou.
                  Kniha obsahuje aj ďalších šesť strán, ktoré pri otvorení vytvoria trojrozmernú maketu rôznych častí vesmírnej stanice.
                  Kniha tiež obsahuje stranu s postavičkami vyrobenými z lepenky, ktoré sa zatlačením vyberú, dajú sa postaviť a môžu sa umiestniť do rôznych častí vesmírnej stanice.
               
               
                  9503 00 99
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 písm. c) k 49. kapitole a znením číselných znakov KN 9503 00 a 9503 00 99.
                  Výrobok je vzhľadom na svoje charakteristické vlastnosti (skladačka) určený najmä na hranie.
                  Detské obrázkové knihy obsahujúce stojace alebo pohyblivé figúrky alebo vystrihnuteľné časti sa zatrieďujú do položky 4903 (Detské obrázkové knihy, predlohy na kreslenie alebo maľovanie), pokiaľ daný výrobok nie je v podstate hračka. Výrobky, ktoré sú hračky, sú vylúčené z položky 4903 a zatrieďujú sa do 95. kapitoly (pozri aj vysvetlivku harmonizovaného systému k položke 4903).
                  Výrobky 95. kapitoly sú vylúčené zo 49. kapitoly na základe poznámky 1 písm. c) k 49. kapitole.
                  Výrobok sa preto zatrieďuje do položky 9503 ako hračka.